Cum va arăta America în epoca Joe Biden. Primele măsuri și promisiunile făcute de noul președinte.
Biden vrea să anuleze cel puțin 15 decizii luate de administrația Trump. Biden va semna mai multe ordine executive încă din prima zi de mandat. Ordinele privesc imigrația, clima, dar și anumite decizii de politica externă.
Joe Biden începe în forţă mandatul. Va da 17 ordine imediat după instalare. Acestea vor anula multe dintre deciziile lui Donald Trump şi vor continua, practic, politica lui Obama.Biden promite graniţe deschise. Va opri construcția zidului de la frontiera cu Mexicul şi va anula interdicția de intrare în țară pentru cetățenii din mai multe state musulmane. Joe Biden a făcut din lupta împotriva încălzirii climatice o prioritate. Prima măsură în acest sens va fi revenirea în Acordul de la Paris. Biden a anunţat şi un plan pentru combaterea pandemiei. Le va cere tuturor americanilor să poarte măști în primele 100 de zile de mandat. Noua administraţie îşi doreşte şi revenirea în OMS.